## **Zmluva o dielo**

 (ďalej len „Zmluva“ v príslušnom gramatickom tvare)

uzavretá podľa § 262 a nasl. zák. č. 513/1991 Zb. Obchodný zákonník v znení neskorších predpisov

č. zmluvy Objednávateľ:

č. zmluvy Zhotoviteľ:

**Článok 1**

**Zmluvné strany**

**1.1 Objednávateľ**:

**Objednávateľ:** TECHNICKÉ SLUŽBY Žiar nad Hronom, spol. s. r.o.

Sídlo:A. Dubčeka 380/45, 965 01 Žiar nad Hronom, Slovenská republika

zastúpený: Mgr. Igor Rozenberg, PhD., MBA

IBAN: SK10 0900 0000 0000 7434 0235

IČO: 31 609 651

DIČ: 2020479714

IČ DPH: SK 2020479714

/ďalej len „Objednávateľ“/

**1.2 Zhotoviteľ**: [názov obchodnej spoločnosti]

 [sídlo obchodnej spoločnosti]

zapísaný: v Obchodnom registri Okresného súdu ....

 oddiel: ..., vložka č. ....

konajúci:

Bankové spojenie:

IBAN:

IČO:

DIČ:

IČ DPH:

Osoby oprávnené rokovať vo veciach

- technických:

- zmluvných:

/ďalej len „Zhotoviteľ“/

**Článok 2**

**Podklad pre uzavretie Zmluvy**

Podkladom pre uzavretie tejto Zmluvy je výsledok verejného obstarávania vykonaného podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ v príslušnom gramatickom tvare) na predmet zákazky: Zimný štadión - Vzduchotechnika II. Predmet zmluvy bude financovaný z vlastných zdrojov Objednávateľa.

**Článok 3**

**Predmet Zmluvy a termín uskutočnenia stavebných prác**

## Zhotoviteľ sa zaväzuje uskutočniť pre Objednávateľa stavebné práce špecifikované v projektovej dokumentácii a dokumentov poskytnutých v rámci verejného obstarávania podľa Čl. 2 tejto Zmluvy (ďalej len “stavebné práce”) a v cenovej ponuke Zhotoviteľa zo dňa ........................., ktorá tvorí prílohu tejto Zmluvy (ďalej len „cenová ponuka“) v najvyššej možnej kvalite a s odbornou starostlivosťou.

* 1. Objednávateľ sa zaväzuje prevziať včas, odborne a kvalitne vykonané stavebné práce a zaplatiť zaň Zhotoviteľovi cenu dohodnutú v článku 4 tejto Zmluvy. Objednávateľ sa nezaväzuje objednať práce realizované v II. etape v prípade, ak na ne nebude mať finančné krytie.
	2. Realizácia stavebných prác bude rozdelená do dvoch (2) etáp:
		1. I. Etapa bude realizovaná do 10 týždňov odo dňa účinnosti tejto Zmluvy a pôjde o inštaláciu vzduchotechniky v miestnostiach:
* Hlavná budova 1. NP ( miestnosti 1.11-1,40 )
* Hlavná budova 2. NP ( miestnosti 2,01-2,29 )
* Hlavná budova 3. NP ( miestnosti 3,01-3,11)
* Prívod a odvod 1.NP,2NP,3NP ............Prívod 2x,Odvod2x
	+ 1. II. Etapa bude realizovaná do 10 týždňov odo dňa doručenia výzvy vystavenej podľa tejto Zmluvy a pôjde o inštaláciu vzduchotechniky v miestnostiach:
* Prístavba šatní 1. NP ( miestnosti 1.01-1,10 )
* Prístavba šatní 1. NP ( miestnosti 1.41-1,51 )
* Napojenie do prívodu + odvod 1.NP,2NP,3NP
* Napojenia do prívodu 2x, Odvod2x
	1. Zhotoviteľ sa zaväzuje uskutočniť stavebné práce podľa požiadaviek Objednávateľa po tom ako ho Objednávateľ vyzve na ich uskutočnenie, to neplatí pre realizáciu I. etapy, ktorá začína účinnosťou tejto Zmluvy. Objednávateľ vyzve Zhotoviteľa na realizáciu II. etapy len v prípade, ak ju bude mať finančne krytú. Ak sa zmluvné strany nedohodnú inak, bude výzva na uskutočnenie stavebných prác zaslaná elektronicky na doleuvedený email:

\_\_\_\_\_\_\_\_\_\_\_\_\_\_\_\_@\_\_\_\_\_\_\_\_\_\_\_\_\_\_\_\_\_.

* 1. Zhotoviteľ je povinný prevziať stavenisko a nástup pracovníkov vykonávajúcich stavebné práce na miesta výkonu práce do 5 pracovných dní odo dňa účinnosti tejto Zmluvy alebo odoslania výzvy.
	2. Miestom výkonu stavebných prác je Zimný štadión v Žiari nad Hronom.

**Článok 4**

**Cena, platobné podmienky a zmluvné pokuty**

* 1. Cena za uskutočnené stavebné práce v rozsahu podľa Prílohy č. 1 tejto zmluvy je zmluvnými stranami dohodnutá ako cena maximálna (ďalej len „**Cena**“). Cena musí obsahovať všetky náklady vrátane nákladov súvisiacich s dopravou na miesto výkonu práce a nákladov na zabezpečenie bezpečnosti a ochrany zdravia pri práci podľa príslušných predpisov (BOZP).
	2. Cena je špecifikovaná v Prílohe č. 1 tejto Zmluvy a to vo vzťahu ku každej etape osobitne. V prípade ak Zhotoviteľ požaduje uhradenie príslušnej časti Ceny pred odovzdaním Diela, Objednávateľ zloží 30% z príslušnej Ceny Diela bez DPH do notárskej úschovy v prospech Zhotoviteľa, ktoré mu budú príslušným notárom odovzdané na základe potvrdeného preberacieho protokolu o odovzdaní Diela za I. etapu. Ak Zhotoviteľ nepožaduje uhradenie časti Ceny vopred, Objednávateľ uhradí príslušnú Cenu Diela na základe vystavenej faktúry.
	3. Právo na zaplatenie zmluvnej ceny vzniká Zhotoviteľovi riadnym a včasným splnením jeho záväzku v danej etape, t. j. uskutočnením stavebných prác v požadovanom rozsahu a kvalite v stanovenej lehote danej etapy. Zmluvná cena bude fakturovaná Objednávateľovi. Objednávateľ na základe vystavenej faktúry uhradí Zhotoviteľovi 90% z príslušnej časti Ceny Diela bez DPH a sadzbu DPH prislúchajúcu príslušnej Cene Diela. Zvyšných 10% z príslušnej časti Ceny Diela bez DPH Objednávateľ uhradí Zhotoviteľovi po odstránení závad a nedorobkov. Prílohou faktúr sú podpísané odovzdávacie/preberacie protokoly, v ktorých bude uvedený najmä finančný a materiálový rozsah uskutočnených stavebných prác.
	4. Splatnosť vystavených faktúr je 30 dní od dňa doručenia faktúry Objednávateľovi.
	5. Ak faktúra nebude obsahovať zákonom stanovené náležitosti, alebo ak v nej budú uvedené nesprávne údaje, je Objednávateľ oprávnený vrátiť ju v lehote 7 dní od jej doručenia predávajúcemu s uvedením chýbajúcich náležitostí alebo nesprávnych údajov. V takom prípade začína nová lehota splatnosti, ktorá začne plynúť doručením opravenej faktúry kupujúcemu.
	6. V prípade omeškania Objednávateľa s úhradou zmluvnej ceny alebo jej časti, je Zhotoviteľ oprávnený účtovať úrok z omeškania vo výške 0,05% za každý deň omeškania z čiastky, s ktorou je Objednávateľ v omeškaní. Úrok z omeškania nemá vplyv na náhradu skutočne vzniknutej škody podľa § 373 a nasl. Obchodného zákonníka.
	7. Všetky platby podľa tejto zmluvy bude Objednávateľ hradiť bezhotovostným prevodom na účet Zhotoviteľa uvedený v čl. 1 tejto Zmluvy.
	8. V prípade, ak bude Zhotoviteľovi objektívne znemožnené pokračovanie stavebných prác z dôvodov prekážok na strane Objednávateľa, Objednávateľ si vyhradzuje právo uhradiť Zhotoviteľovi skutočne zrealizované časti diela podľa projektovej dokumentácie.
	9. V prípade, že bude Objednávateľ v omeškaní so zaplatením faktúry, Zhotoviteľ písomne výzve Objednávateľa na zaplatenie, kde stanoví dodatočnú lehotu splatnosti a to v dĺžke 10 dní od doručenia písomnej výzvy. Ak aj po uplynutí dodatočnej lehoty uvedenej v písomnej výzve Zhotoviteľa, Objednávateľ faktúry po splatnosti nezaplatí, je Zhotoviteľ oprávnený pozastaviť práce na predmetnom diele a prerušiť vybavovanie reklamácií Objednávateľa a to až do doby zaplatenia faktúry. V takom prípade nie je Zhotoviteľ v omeškaní s realizáciou diela podľa tejto zmluvy.

**Článok 5**

**Zodpovednosť za vady , záruka za kvalitu**

* 1. Zhotoviteľ zodpovedá za to, že uskutočnené stavebné práce budú vykonávané v najvyššej možnej kvalite, s odbornou starostlivosťou pomocou pracovníkov s príslušnou kvalifikáciou/odbornosťou.
	2. Stavebné práce majú vady ak:

a) nie sú uskutočnené v dohodnutej kvalite,

b) vykazujú nedorobky, t.j. nie sú uskutočnené v celom dohodnutom rozsahu,

c) má právne vady v zmysle § 433 Obchodného zákonníka v platnom znení

d) použité stavebné materiály sú zaťažené právami tretích strán.

Tieto vady je Objednávateľ povinný uviesť do odovzdávacieho/preberacieho protokolu a Zhotoviteľ je ich povinný odstrániť. Do okamihu ich odstránenia má Objednávateľ právo nepodpísať odovzdávací/preberací protokolu a nevzniká mu tak povinnosť prevziať faktúru za danú čiastkovú úhradu. Vadou sa rozumie odchýlka v kvalite, rozsahu a parametroch uskutočnených stavebných prác stanovených v objednávke a/alebo nie sú v súlade s platnými predpismi a technickými normami platnými v čase vystavenia cenovej ponuky.

* 1. Ak Zhotoviteľ po podpise tejto Zmluvy a pred začatím uskutočňovania stavebných prác nebude schopný plniť túto zmluvu je povinný oznámiť to Objednávateľovi.
	2. Ak Zhotoviteľ aj napriek potvrdeniu schopnosti realizovať stavebné práce na základe prijatej objednávky opakovane nenastúpi na realizáciu stavebných prác podľa bodu 3.4 tejto Zmluvy, bez zavinenia Objednávateľa, má Objednávateľ právo odstúpiť od tejto Zmluvy. Nenastúpenie resp. nedokončenie stavebných prác, bez relevantných dôvodov, bez zavinenia Objednávateľa, sa považuje za podstatné porušenie odborných povinností.
	3. Odstúpením Objednávateľa od tejto Zmluvy, nie je dotknutý nárok Objednávateľa na náhradu škody spôsobenej Zhotoviteľom.
	4. Ak Zhotoviteľ neodstráni zistené nedostatky na vykonaných stavebných prácach spôsobené Zhotoviteľom do 7 kalendárnych dní od uplatnenia reklamácie, ak sa termín odstránenia zistených nedostatkov na stavebných prácach nedohodne písomne inak, je Zhotoviteľ povinný bez vyzvania zaplatiť kupujúcemu zmluvnú pokutu vo výške 300,- EUR bez DPH za každý neodstránený nedostatok a deň omeškania jeho odstránenia. Objednávateľ má zároveň voči Zhotoviteľovi právo na náhradu škody presahujúcej zmluvnú pokutu. Nesplnenie záväzku predávajúceho odstrániť zistený nedostatok po dobu dlhšiu ako 15 kalendárnych dní po určenom termíne je považované za podstatné porušenie tejto zmluvy o dielo.
	5. Zhotoviteľ podpisom tejto zmluvy výslovne prehlasuje, že sú mu známe všetky podmienky uskutočnenia stavebných prác a tiež všetky skutočnosti, ktoré sú rozhodujúce pre ich uskutočnenie. Dodatočné požiadavky Zhotoviteľa, ktoré vyplývajú z týchto dôvodov nebudú uznané.
	6. Pre nároky zo zodpovednosti za vady platia ustanovenia Obchodného zákonníka v platnom znení.
	7. Zhotoviteľ poskytuje Objednávateľovi 60 mesačnú záruku na uskutočnené stavebné práce a potrubné diely od dátumu protokolárneho odovzdania a prevzatia diela. Záruka sa nevzťahuje na vady spôsobené nesprávnou manipuláciou s predmetom zmluvy, resp. jeho časťami, nedodržaním prevádzkových podmienok výrobcu, živelnou pohromou alebo vyššou mocou. Do doby záruky sa nezapočítava čas nevyhnutný na opravu/odstránenie záručnej vady. O tento nevyhnutný čas sa záručná doba predlžuje. Po túto dobu Zhotoviteľ zodpovedá Objednávateľovi, že uskutočnené stavebné práce budú plne zodpovedať podmienkam tejto zmluvy, platným normám a predpisom v čase vystavenia cenovej ponuky.
	8. Zhotoviteľ poskytuje Objednávateľovi na inštalované vzduchotechnické zariadenia 24 mesačnú záruku resp. dlhšiu ak výrobca určil dlhšiu záruku, od dátumu protokolárneho odovzdania a prevzatia diela. Záruka sa nevzťahuje na vady spôsobené nesprávnou manipuláciou so zariadeniami, resp. jeho časťami, nedodržaním prevádzkových podmienok výrobcu, živelnou pohromou alebo vyššou mocou. Do doby záruky sa nezapočítava čas nevyhnutný na opravu/odstránenie záručnej vady. O tento nevyhnutný čas sa záručná doba predlžuje. Po túto dobu Zhotoviteľ zodpovedá Objednávateľovi, že uskutočnené stavebné práce budú plne zodpovedať podmienkam tejto zmluvy, platným normám a predpisom v čase vystavenia cenovej ponuky.
	9. Zhotoviteľ poskytuje Objednávateľovi na izolácie a nátery min. 36 mesačnú záruku od dátumu protokolárneho odovzdania a prevzatia diela. Záruka sa nevzťahuje na vady spôsobené nesprávnou manipuláciou, resp. jeho časťami, nedodržaním prevádzkových podmienok výrobcu, živelnou pohromou alebo vyššou mocou. Do doby záruky sa nezapočítava čas nevyhnutný na opravu/odstránenie záručnej vady. O tento nevyhnutný čas sa záručná doba predlžuje. Po túto dobu Zhotoviteľ zodpovedá Objednávateľovi, že uskutočnené stavebné práce budú plne zodpovedať podmienkam tejto zmluvy, platným normám a predpisom v čase vystavenia cenovej ponuky.
	10. Objednávateľ je povinný reklamáciu vady uskutočnených stavebných prác písomne uplatniť bezodkladne po jej zistení. Za písomne uplatnenú reklamáciu sa považuje aj reklamácia, ktorú Objednávateľ zašle predávajúcemu spôsobom uvedeným v bode 6.1 tejto Zmluvy.
	11. Zhotoviteľ sa zaväzuje reklamáciu vybaviť v čo najkratšom možnom čase, pokiaľ sa zmluvné strany nedohodnú inak. Zhotoviteľ sa zaväzuje vady/ poruchy odstrániť v mieste výkonu stavebných prác.

**Článok 6**

**Záverečné ustanovenia**

* 1. Všetky oficiálne oznámenia medzi zmluvnými stranami na základe tejto zmluvy budú zaslané formou doporučeného listu s doručenkou, ktorý bude podpísaný oprávneným zástupcom zmluvnej strany alebo ním poverenou osobou, ktorá oznámenie odosiela, resp. doručením iným preukázateľným spôsobom na adresu Zmluvnej strany uvedenú v čl. 1 tejto Zmluvy, ak sa zmluvné strany nedohodnú na inom spôsobe komunikácie.
	2. Zhotoviteľ je povinný najneskôr k dátumu podpisu tejto Zmluvy predložiť Objednávateľovi údaje o všetkým známych subdodávateľoch Zhotoviteľa a údaje o osobách oprávnených konať za subdodávateľa..
	3. Zmenu subdodávateľa nahlási Zhotoviteľ aspoň 2 pracovné dni pred jeho nástupom. Ak Objednávateľ písomne neodmietne subdodávateľa, má sa za to, že ho schválil.
	4. Táto Zmluva nadobúda platnosť dňom jej podpísania oprávnenými zástupcami oboch zmluvných strán a účinnosť zverejnením na stránke Objednávateľa.
	5. Neoddeliteľnou súčasťou tejto Zmluvy je:

Príloha č. 1 – Výkaz výmer predložený v cenovej ponuke Zhotoviteľa zo dňa ...............

Príloha č. 2 – Zoznam subdodávateľov

6.4 Túto Zmluvu je možné meniť alebo dopĺňať len písomne formou dodatkov k tejto Zmluve.

6.5 Táto zmluva je vypracovaná v 4 rovnopisoch, z ktorých každá zo Zmluvných strán dostane 2 rovnopisy.

V ..............................., dňa ............................. V ..............................., dňa .............................

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

**Za Objednávateľa: Za Zhotoviteľa:**